recursal/SuperWikiNEXT-32B huggingface dataset:
**اخون سالاک** (1578ء -1658ء ) سولہویں صدی کے صاحب تصنیف بزرگ تھے۔ آپ کے آبا و اجداد کا تعلق ترکستان سے تھا۔ مؤرخین کے مطابق آپ کا خاندان خوست میں آکر آباد ہوا جبکہ بعض نے توغہ لکھا ہے۔ غازی اخون اور ان کے بھائی اخون سباکؒ سید عبد الوہاب المعروف اخون پنجو صاحب کے مرید و خلیفہ تھے۔

لفظ اخون کا مطلب ہے اسلامی سکالر یا عالم دین، چونکہ آپ کی وفات کے بعد آپ کی اولاد کو اخون خیل قوم کے نام سے پکارا جانے لگا۔

غازی اخون سالاک بابا کو بعض تاریخ دانوں نے خٹک اور کجھ نے ترین اور درانی لکھا ہے جبکہ آپ کی اولاد نے خود کو اخون خیل کہنا ہی پسند کیا۔ غازی اخون سالاک اور پیر سباک دونوں بھائی تھے اور خٹک قوم کے پیر تھے۔اکثر تاریخوں کے مطالعہ سے یہ بات واضح ہوئی ہے کہ آپ کا تعلق درانی اور ترین قوم سے جوڑنا بالکل غلط ہے کیونکہ درانی قوم کا وجود آپ کی وفات کے ایک صدی بعد ہوا تھا۔
آپ کا اصل نام اکبر شاہ ہے بعض نے آپ کا نام سید اکبر اور بعض نے محمد اکبر بتایا ہے مگر اکبر شاہ پر سب متفق ہیں۔ہیں۔

اصل نام
-------

اخون سالاکؒ کا اصل نام اکبر شاہ تھا۔ بعض تاریخ دانوں نے آپ کا نام سید اکبر شاہ، بعض نے محمد اکبر شاہ بھی لکھا جبکہ آپ کے خاندان کے بعض شجروں میں نام عبدالاکبر بھی ملتا ہے۔

خاندان
------

اخون سالاک بابا رحمۃ اللہ کے چار فرزند بتائے جاتے ہیں۔ عبد الرحمان بابا المعروف اخون میاں عبد الرحمان بابا، اشرف شاہ بابا المعروف اخون میاں اشرف بابا، جمال شاہ بابا المعروف اخون میاں جمال بابا قابل ذکر ہیں جبکہ بعض خدوخیل بابا کو بھی اخون سالاک کی اولاد سمجھتے ہیں تاہم کئی تاریخ دانوں نے اخون سالاک کے چاروں بیٹوں کا ذکر اصل ناموں کی بجائے شیخ بابا، سیرئی بابا، میاں بابا اور پاچا بابا کے طور پر کیا ہے۔

تصانیف
------

اخون سالاک باباؒ ایک صاحب تصنیف بزرگ تھے۔ تاریخ میں آپ کی چار کتابوں کا تذکرہ ملتا ہے۔ ان کتابوں میں فتاویٰ الغربیہ، بحر الانساب، غزویہ اور مناقب اخون پنجو شامل ہیں۔ فتاویٰ الغربیہ دینی مسائل پر مشتمل ہے، بہرالانساب میں افغانوں، پٹھانوں، ترکوں اور سادات کے شجرے ہیں۔ تیسری کتاب غزویہ میں اخون سالاک کی غزوات کا ذکر ہے جو انھوں نے سوات، دیر، ہزارہ، کوہستان وغیرہ میں کافروں کے ساتھ جنگیں لڑیں جبکہ مناقب اخون پنجو اپنے پیر سید عبد الوہاب المعروف اخون پنجو کی زندگی کے حالات و واقعات پر لکھی گئی۔

حوالہ جات
---------

1. 1 2  ‏اخون سالاک :‏: ‏ايک تاريخ ساز شخصيت /‏۔ ʻĀmir Prinṭ ainḍ Pablisharz۔ 2016
2. ↑  Muḥammad Parvesh Shāhīn (1989)۔ Kālām, Kohistān: zabānen̲, tārīk̲h̲, s̲aqāfat, siyāḥat۔ Shuʻaib Sanz Pablisharz
**مارک ہیملٹن ڈیکر** (پیدائش: 5 دسمبر 1969ء) رہوڈیشیا کے پیدائشی سابق زمبابوے کے کرکٹ کھلاڑی ہے۔ انھوں نے 1990ء کی دہائی میں زمبابوے کے لیے 14 ٹیسٹ میچ اور 23 ایک روزہ بین الاقوامی میچ کھیلے۔ دسمبر 2018ء میں ڈیکر کو اگلے سال کینٹ کاؤنٹی کرکٹ کلب اکیڈمی کے ساتھ کوچنگ کا کردار ادا کرنے سے پہلے انگلینڈ میں کینٹ خواتین کا ہیڈ کوچ مقرر کیا گیا۔

### ابتدائی زندگی

ڈیکر 1969ء میں میشونا لینڈ کے گاٹوما میں پیدا ہوا تھا جو اس وقت روڈیشیا تھا،  اس کا خاندان پہلے جنوبی افریقہ میں رہتا تھا۔ وہ بلاوایو میں پلا بڑھا اور اس کی تعلیم کرسچن برادرز کالج میں ہوئی جہاں اس نے پہلے باقاعدہ کرکٹ کھیلی۔  وہ زمبابوے کی انڈر 15 ٹیم اور زمبابوے کے سکولوں کے لیے کھیلا۔

### کیریئر

سکول چھوڑنے کے بعد ڈیکر نے سنٹرل لنکاشائر کرکٹ لیگ کی طرف سے 1988ء اور 1989ء میں انگلینڈ میں کھیلا اور 1990ء تک صوبے کو فرسٹ کلاس کرکٹ کا درجہ ملنے سے پہلے زمبابوے میں اولڈ ملٹونینز اور میٹابیلینڈ کے لیے کھیلا۔  اس نے ینگ زمبابوے کی طرف سے پاکستان بی کے خلاف کھیلا ایک میچ میں جو بعد میں فرسٹ کلاس قرار دیا گیا اور دیگر دورے کرنے والی ٹیموں کے خلاف دوسرے میچوں میں اور ایک اوپننگ بلے باز کے طور پر "ڈومیسٹک کرکٹ میں کافی رنز بنائے" جب وہ "حیرت انگیز" تھے زمبابوے کی قومی ٹیم اکتوبر 1992ء میں نیوزی لینڈ کے خلاف ایک روزہ بین الاقوامی کھیلے گی  دسمبر 1993ء میں ایک ٹیسٹ کال اپ ہوئی اور ڈیکر نے زمبابوے کے لیے 14 ٹیسٹ میچ اور 23 ون ڈے کھیلے، ان کی آخری بین الاقوامی نمائش 1996ء کے آخر میں ہوئی۔ وہ زمبابوے کی تاریخ کے پہلے بلے باز تھے جنھوں نے ایک مکمل ٹیسٹ اننگز میں اپنا بلے بازی کی ، 1993ء میں راولپنڈی میں پاکستان کے خلاف ناٹ آؤٹ 68 رنز بنائے  ریٹائرمنٹ کے بعد ڈیکر نے انگلینڈ کے کینٹ کے ٹونبریج سکول میں کرکٹ کی کوچنگ کی۔ 2017ء میں انھیں کینٹ کاؤنٹی کرکٹ کلب میں کمیونٹی کرکٹ آفیسر کے طور پر مقرر کیا گیا  اور دسمبر 2018ء میں کینٹ خواتین کی ہیڈ کوچ بنیں۔  2019ء میں ویمنز کاؤنٹی چیمپئن شپ ٹائٹل تک خواتین کی ٹیم کی قیادت کرنے کے بعد ڈیکر نے کینٹ اکیڈمی کے ساتھ کوچنگ کا کردار ادا کیا جس میں ہیڈ آف ٹیلنٹ پاتھ وے اور سیکنڈ XI کے سابق کوچ من پٹیل کے ساتھ کام کیا۔  

* بین الاقوامی کرکٹ میں بیٹ کیری کرنے والے کرکٹ کھلاڑیوں کی فہرست

حوالہ جات
---------

1. ↑  Mark Dekker, ای ایس پی این کرک انفو. Retrieved 2018-02-03.
2. 1 2 3 4 5  Ward J (1997) Mark Dekker: Biography آرکائیو شدہ (Date missing) بذریعہ feedsuk.cricinfo.com (Error: unknown archive URL), Cricinfo Zimbabwe, January 1997. Retrieved 2108-02-03.
3. ↑  Mark Dekker, CricketArchive. Retrieved 2017-02-03.
4. ↑  Mark Dekker appointed Community Cricket Officer, کینٹ کاؤنٹی کرکٹ کلب, 2017-04-20. Retrieved 2017-11-30.
5. ↑  Former international cricketer to coach Kent Women, کینٹ کاؤنٹی کرکٹ کلب, 2018-12-17. Retrieved 2018-12-18.
6. ↑  Patel appointed Head of Talent Pathway, Kent County Cricket Club, 2019-08-29. Retrieved 2020-01-07.
7. ↑  Hathrill appointed Kent Women Head Coach, Kent County Cricket Club, 2019-11-19. Retrieved 2020-01-07.
ملک شام کی جولان پہاڑیوں کا ایک منظر جو اسرائیلی فضا سے دیکھا جا سکتا ہے۔
**اسرائیلی آباد کاری** سے مراد وہ شہری برادریاں ہیں جو اسرائیلی شہریوں سے آباد ہوئی ہیں، جو تقریبًا سبھی یہودی نژاد ہوتی ہیں۔ یہ زیادہ تر فلسطینی علاقہ جات میں بنی ہوتی ہیں۔ ان علاقوں پر اسرائیل نے فوج کشی کے ذریعے قبضہ کیا۔ یہ قنضہ چھ روزہ جنگ میں ہوا جو 1967ء میں لڑی گئی تھی۔ اس میں وہ علاقہ جات بھی شامل ہیں جنہیں ملکِ شام اس جنگ میں یا اس کے بعد اسرائیلی قبضے میں اپنے خود کے علاقہ جات سمجھتا ہے۔ ان علاقوں میں مغربی کنارے کا علاقہ سی اور سوریہ کے علاقہ جات میں جولان پہاڑیاں شامل ہیں۔

عالمی رد عمل
------------

عالمی سطح پر **اسرائیلی آباد کاری** شدید تنقید کا شکار بنی ہیں۔ مسلمان ممالک اسے ایک استعماری رجحان اور جارحیت قرار دیتی آئی ہیں۔ کئی ممالک جو اسرائیل سے دوستانہ تعلقات رکھتے ہیں، وہ بھی اس پر اپنی ناراضی دکھا چکے ہیں۔ 2018ء میں ریاستہائے متحدہ امریکا کے صدر ڈونالڈ ٹرمپ نے کہا کہ فلسطین اور اسرائیل فی الحال امن مذاکرات کے لیے آمادہ نہیں، یہودی آبادکاری کے مسئلے پر ہم اسرائیل سے بات کریں گے، ان بستیوں کی وجہ سے معاملات ہمیشہ پیچیدگی کا شکار ہوئے ہیں، اسرائیل کو ان بستیوں کی تعمیر کے حوالے سے محتاط ہونا چاہیے۔ تاہم واضح یہ رہنا چاہیے یہی امریکی صدر اسرائیل میں اپنے سفارت خانے کو تل ابیب سے یروشلم منتقل کیا۔

بھارت نے 2016ء میں اسرائیل کی باز آباد کاری کے خلاف ایک اقوام متحدہ کی قرارداد پر ووٹ کیا تھا۔ تاہم وہ فلسطینیوں کی جانب سے غزہ میں جارحانہ رویے کے خلاف جنگی جرائم پر بین الاقوامی تحقیقات پر ایک قرارداد پر غیر جانب دار رہا۔

حوالہ جات
---------

1. ↑  Oded Haklai, 'The Decisive Path of State Indecisiveness: Israeli Settlers in the West Bank in Comparative Perspective,' in Oded Haklai, Neophytos Loizide (eds.)، *Settlers in Contested Lands: Territorial Disputes and Ethnic Conflicts*، Stanford University Press 2015 pp. 17–38 p. 19: "the Israel settlers reside almost solely in exclusively Jewish communities (one exception is a small enclave within the city of Hebron)۔"
2. ↑  Michael Dumper, *Jerusalem Unbound: Geography, History, and the Future of the Holy City*، Columbia University Press 2014 p. 85. "This is despite huge efforts by successive governments to fragment and encircle Palestinian residential areas with exclusively Jewish zones of residence – the settlements."
3. ↑  EU Trade with Israeli Settlements، a briefing paper
4. ↑  اسرائیلی غیر قانونی آباد کاری سے امن عمل متاثر ہو سکتا ہے، ٹرمپ | News Inn[*مردہ ربط*]
5. ↑
**صادق بستوی** غیرمنقوط ’داعی اسلام (کتاب) ‘ کے منظوم سیرت نگار تھے۔

نام
---

صادق بستوی کا پورا نام صادق علی انصاری قاسمی دریابادی بستوی ہے۔

ولادت
-----

صادق بستوی 15 اپریل 1936ء کو ہندوستان کی سب سے بڑی ریاست اترپردیش کے ضلع سنت کبیرنگر (سابق بستی) کے موضع دریاباد کے ایک غریب کنبے میں پیدا ہو ئے ۔

تعلیم و تربیت
-------------

صادق بستوی ابتدائی تعلیم گاؤں کے مکتب میں حاصل کی۔ فارسی وابتدائی عربی تعلیم مدرسہ دینیہ مونڈا ڈیہہ بیگ بستی میں حاصل کی۔ پھر متوسطات کی تعلیم کے لیے جامعہ مسعودیہ نورالعلوم بہرائچ، یوپی کا رخ کیا اور وہاں کے ماہر اساتذہ سے علم حاصل کیا۔ اعلیٰ تعلیم کے لیے دار العلوم دیوبند گئے اور وہاں سے 1955ء میں فراغت حاصل کی۔ اس کے بعد انھوں نے وہیں سے دورہ تفسیر کیا۔ دارالعلوم دیوبند میں انھوں نے مولانا حسین احمد مدنی، علامہ ابراہیم بلیا ور اور ملا بہاری وغیرہ جیسے نابغۂ روزگار اساتذہ کے سامنے زانوئے تلمذ تہ کیا۔ انھوں نے پنجاب پونیورسٹی سے مولوی فاضل، پوپی بورڈ الہ آ باد سے فاضل معقولات، لکھنؤ یونیور سٹی سے فاضل تفسیر اور جامعہ اردو علی گڑھ سے ادیب کامل کا امتحان پاس کیا۔

تالیف و تصنیف
-------------

تعلیم مکمل کرنے کے بعد مولانا صادق علی قاسمی بستوی نے میدان عمل میں قدم رکھا۔ شروع میں درس وتدریس کا پیشہ اختیار کیا۔1966ء میں صادق بستوی نے لہر ولی بازار میں انھوں نے خالد کمال اشاعت گھر کی بنیاد رکھی اور تصنیف وتالیف کا کام شروع کیا۔ یہاں صادق بستوی نے اپنا

* مجموعہ کلام م’
* نقوش زندگی‘
* بچوں کی نظموں کا مجموعہ ’گلدستہ‘ ’
* صنف نازک کے لیے دعوت فکر ‘ ’
* نماز کیاہے‘؟
* ’رمضان کی باتیں ‘
* دوسرا مجموعہ کلام’ تب وتاب ‘
* کہانی’ مظلوم شہزادہ‘ ’
* قبر پر اذان ‘
* عربی کتاب’مرقات‘ کی شرح ’تشریحات علیٰ المرقات‘
* عربی کتاب ’تعریف الا شیاء‘ کی شرح’
* تسہیل الآلہ‘ ’
* ریاض الصرف ‘ ’
* ریاض النحو‘’
* میزان منشعب ‘منظوم’
* عبد اللہ بن سلام بحضور سید خیرالا نام‘

یعنی کل چودہ کتابیں لکھیں اوراپنے اشاعتی ادارے ’خالد کمال اشاعت گھر‘ سے شائع کیں۔ یہ کتابیں کافی مقبول ہوئیں اور کئی کتابوں کے متعدد ایڈیشن شائع ہوئے۔ ’خیر المفہوم‘ شرح سلم العلوم ’ چار ستارے ‘ ’ چاند کی شرعی حیثیت‘ اور’ داعی اسلام‘ غیر منقوط (نثر )آپ کی کتابیں ہیں

صحافتی زندگی
------------

مذکورہ بالا تصنیفی کام کرتے ہوئے صادق بستوی نے صحافت کے میدان میں بھی قدم رکھ دیا۔ انھوں نے روزنامہ اردو ٹائمز ممبئی، روزنامہ مشرقی آواز گور کھپور، روز نامہ قومی آواز، لکھنؤ کے نامہ نگار کی حیثیت سے صحافتی خدمات انجام دیں۔ گورکھپور سے روزنامہ’ راپتی‘ نکلا تو اس کے ایڈیٹر بنائے گئے۔
انھوں نے اپناایک رسالہ’ نقوش حیات‘ کے نام سے نکالا جو عوام میں کافی مقبول ہوا۔ اس کے علاوہ ان کو آل انڈیا ریڈیوگورکھپور سے بھی پروگرام کیے۔ ریڈیو پران کے پروگرام مولانا آزاد اور سیکولرازم، ادب وصحافت کا رشتہ، مسلمانوں کی پسماندگی کا سبب (مباحثے) کفایت شعاری کا میاب زندگی، بہادر شاہ ظفر : نغمہ خواں اجالوں کے ،جنگ آزادی میں علما کا حصہ، مجاہد آزادی مولانا رحم اللہ دریابادی، اردو رسائل کا مستقبل، فلسفۂ صدقۂ فطر، اردو مجلات اور ان کے مدیر، قرآن امن عالم کا داعی (مقالات ) اور میرا پیارچمن: خلیل آباد (فیچر) کافی مقبول ہوئے۔

وفات
----

15 دسمبر 2018ء کو وفات پا گئے۔

حوالہ جات
---------

1. ↑  ناخواندہ گھر میں پیدا ہونے والے شخص نے لکھی بغیر نقطے کی کتاب
2. ↑  معروف عالم دین، ادیب و صحافی مولانا صادق علی قاسمی بستوی کا انتقال
صوبہ سرحد کا نقشہ جس میں سرخ رنگ ضلع چترال کو ظاہر کر رہا ہے اور یہاں کی وادی کالاش میں کالاشہ زبان بولی جاتی ہے۔

**کالاش** یا **کالاشہ** ایک داردی زبان ہے جو پاکستان کے بالکل شمال میں ضلع چترال کے کچھ وادیوں میں کالاش لوگ بولتے ہیں۔ اس زبان کو بولنے والوں کی تعداد لگ بگ 5 ہزار ہے جو ضلع چترال کے بمبوریت،رامبور اور بریر میں آباد ہیں۔ کچھ ماہرین اسے پاک افغان سرحد کے قریب آباد نورستانیوں کی ہم آہنگ قریبی زبان سمجھتے ہیں۔

کالاشہ چترال کے وادی کالاش میں بولی جانے والی ایک زبان ہے اس زبان پر کھوار زبان نے اپنا اثر چھوڑا ہے کالاش میں حروف تہجی ایجاد کیے جاچکے ہیں اور کالاشہ ادب کو بھی محفوظ کیا جا رہا ہے۔ بعض لوگ لفظ کالاش کا کیلاش بولتے ہیں جو غلط ہے دراصل یہ کالاش ہے جسے انگریزی میں بھی Kalash لکھا جاریا ہے۔ کالاشہ کالاش کی زبان ہے وادی کا لاش کوہ ہندوکش میں آباد ایک قبیلہ ہے وادی کالاش کو بعض لوگ کافرستان کہتے ہیں جو گمراہ کن اصطلاح ہے اس وادی کے لوگ اب اسلام کی طرف آ رہے ہیں اور کافرستان کہنے سے ان کی عزت نفس مجروح ہوتی ہے۔ کالاش صوبہ سرحد کے ضلع چترال میں آباد ہیں۔ اس قبیلے کی مادری زبان کالاشہ ہے جو دری زبانوں کے خاندان سے تعلق رکھتی ہے۔ یہ زبان اس خطہ میں نہایت جداگانہ مشہور ہے۔ چترال میں جن چھوٹی زبانوں کو خطرات لاحق ہیں ان میں کالاشہ زبان بھی شامل ہے۔ کالاشہ چترال میں بولی جانے والی ایک ہند-یورپی زبان ہے جو چترال کے کالاشگوم میں بولی جاتی ہے۔ چترال میں اس زبان کو خطرات لاحق ہیں اور کالاش کے لوگوں نے اس زبان کو بچانے کی طرف ابحی تک توجہ نہیں دی ہے۔ کالاش کے تقریبا چھ ہزار افراد کی یہ مادری زبان ہے۔ کھوار اکیڈمی نے چترال اور شمالی علاقہ جات کی جن معدوم ہونے زبانوں کو بچانے کے لیے یونیسکو (UNESCO) سے اپیل کی ہے ان زبانوں میں کالاشہ بھی شامل ہے۔ کھوار زبان نے چترال میں بولی جانے والی جن بارہ زبانوں پر اپنا اثر چھوڑا ہے ان میں کالاشہ بھی شامل ہے اور کالاشہ بولنے والے اب کھوار بولنے کو ترجیع دینے لگے ہیں اگر یہی صورت حال جاری رہی تو کالاشہ زبان ختم ہو جاءے گی

جماعت بندی
----------

کالاشہ، ایرانی زبانوں کے مغربی گروہ سے تعلق رکھتی ہے جو ہند-یورپی زبانوں کی ایک شاخ ہے ۔

بیرونی روابط
------------

* کالاشہ زبانآرکائیو شدہ (Date missing) بذریعہ groups.yahoo.com (Error: unknown archive URL)

سانچہ:چترالی زبانیں




1. ↑  ہرالڈ ہیمر اسٹورم، رابرٹ فورکل، مارٹن ہاسپلمتھ، مدیران (2017ء)۔ "Kalasha"۔ گلوٹولاگ 3.0۔ یئنا، جرمنی: میکس پلانک انسٹی ٹیوٹ فار دی سائنس آف ہیومین ہسٹری  تحقق من التاريخ في: `|date=` (معاونت)
**پروفیسر قاضی عبد الستار** اردو کے مشہور افسانہ نگار اور تاریخی ناول نگار تھے۔ وہ علی گڑھ مسلم یونیورسٹی کے شعبہ اردو میں پروفیسر اور اسی کے صدر شعبہ رہ چکے ہیں۔ انھیں پدم شری اعزاز اور غالب اکیڈمی اعزاز سے نوازا گیا، جس میں سابق الذکر اعزاز کے وہ اولین وصول کنندہ رہے تھے۔

پیدائش
------

قاضی مچریتا گاؤں، سیتاپور ضلع، اتر پردیش میں 1933ء میں پیدا ہوئے۔ وہ علی گڑھ مسلم یونیورسٹی سے 1954ء میں کے ایک ریسرچ اسکالر کے طور پر منسلک ہوئے اور بعد ازاں اسی کے شعبہ اردو کے تدریسی عملے کا حصہ بنے۔ وہ اس شعبے کے صدر شعبہ کے طور پر سبک دوش ہوئے۔

نگارشات
-------

قاضی نے اپنے تصنیفی سفر کا آغاز ایک افسانہ نگار کے طور پر کیا۔ ان کا ایک افسانہ *پیتل کا گھر* ادبی حلقوں میں بہت مشہور ہوا۔ ان کی ابتدائی نگارشات اودھ کے علاقے میں زمین داری کے زوال کے مرکوز رہیں۔ بعد کے دور میں وہ تاریخی ناول لکھنے لگے۔ ان کی مشہور نگارشات میں دارا شکوہ، خالد بن ولید اور غالب پر مبنی تحریریں کافی مشہور ہوئیں۔

اعزازات
-------

قاضی کو 1974ء میں پدم شری اعزاز حاصل ہوا۔ 1998ء میں وہ اولین غالب اکیڈمی اعزاز کے وصول کنندے بنے۔ ان کے علاوہ بھی وہ کئی قومی اور بین الاقوامی اعزازات سے نوازے گئے۔

انتقال
------

29 اکتوبر، 2018ء کو پروفیسر قاضی عبد الستار دہلی میں گذر گئے۔ انھیں علی گڑھ مسلم یونیورسٹی کے قبرستان کے احاطے میں دفن کیا گیا تھا۔

مزید دیکھیے
-----------

* بھارت میں اردو
* اردو ادب
* اردو افسانہ نگاروں کی فہرست
* اردو ناول نگاروں کی فہرست
* علی گڑھ مسلم یونیورسٹی
* پدم شری اعزاز
* دارا شکوہ
* خالد بن ولید
* غالب

حوالہ جات
---------

1. 1 2 3 4  
Urdu writer Qazi Abdussattar passes away
**اعتزاز حسن** پاکستان کے صوبے خیبر پختونخوا کے ضلع ہنگو کے اسکول پر خود کش حملے کو ناکام بنانے کی کوشش میں جان کی بازی ہارنے والا 16 سالہ طالبعلم تھا-

خراج تحسین
----------

وطن عزیز پر اپنی جان قربان کرکے مادر علمی اور سیکڑوں طالب علموں کی زندگیاں بچانے والے اعتزاز حسن شجاعت اور قربانی کی عظیم مثال قائم کرنے والے پندرہ سالہ اعتزاز حسن نے اپنی قیمتی جان کا نذرانہ پیش کرکے سیکڑوں ہم مکتبیوں کی جان اور مادر درس گاہ (اسکول) کا تقدس بچاکر تعلیم دشمن دہشت گردوں کو پیغام دیا کہ وہ قوم کے بچوں سے لڑنے کی صلاحیت نہیں رکھتے۔

شہادت
-----

6 جنوری 2014ء جمعرات کے روز ضلع ہنگو میں اعتزاز حسن نے جرات اور بہادری کی شاندار مثال قائم کرتے خودکش حملہ کو اس وقت دبوچ لیا جب وہ ہنگو میں واقع اپنے ابراہیم زئی اسکول پر حملہ کرنے جارہا تھا جہاں اس وقت دو ہزار کے لگ بھگ طالب علم اسمبلی کے لیے جمع تھے۔

ہنگو کے علاقے ابراہیم زئی سے تعلق رکھنے والے اعتزاز حسن نے 6 جنوری کی صبح 8 بجے اپنے دوستوں کے ہمراہ اسکول جارہا تھا کہ راستے میں اسے ایک اجنبی شخص ناپاک عزائم کے ساتھ اسکول کی جانب بڑھتا نظر آیا۔
اعتزاز حسن نے اپنے ساتھیوں کے بارہا منع کرنے کے باوجود دہشت گرد کے ناپاک عزائم کو بھاپنتے ہوئے اسے پوری قوت سے جکڑ لیا یہاں تک کہ خودکش جیکٹ دھماکے سے پھٹ گئی اور اعتزاز حسن علم دوستی کا ثبوت دیتے ہوئے جام شہادت نوش کرگیا۔

اعزازات
-------

اعتزاز حسن کو اس کی شجاعت اور جرات مندانہ اقدام کے باعث 6 ستمبر 2015ء کو تمغہ شجاعت سے نوازا گیا جبکہ ہیرالڈ میگزین کی جانب سے اسے ’ہیرو آف دی ایئر‘ قرار دیا گیا تھا۔
اعتزاز حسن کو سال 2014ء کے لیے ’ہیرالڈ‘ کی بہترین شخصیت منتخب کیا گیا ہے۔ گذشتہ سال جنوری میں ہنگو کے اسکول پر خود کش حملہ کرنے کی کوشش کی گئی لیکن جانباز اعتزاز نے حملہ ناکام بنانے کے لیے اپنی جان کی بازی لگا دی۔ ہیرالڈ کی سال کی بہترین شخصیت کا ایوارڈ اس پاکستانی شخصیت کو دیا جاتا ہے جو سال بھر خبروں کی دنیا پر چھائے رہے اور انھوں نے اس سال کوئی اہم کام کیا ہو۔ 16 دسمبر کو پشاور اسکول پر کیے گئے بہیمانہ حملے کے بعد اعتزاز کی قربانی کو مزید سراہا گیا اور وہ تین طرز کے ووٹنگ کے عمل کے فاتح ٹھہرے۔ ووٹنگ کے لیے آن لائن، بذریعہ پوسٹ اور 10 نامور پاکستانیوں پر مشتمل پینل کی رائے کو مدنظر رکھا گیا۔ حتمی نتیجے میں اعتزاز 24.1 فیصد ووٹ لے کر سرفہرست رہے جبکہ چیئرمین تحریک انصاف عمران خان محض چند ووٹ کی کمی سے دوسرے نمبر پر رہے۔ نوبیل انعام یافتہ اور 2012 میں ہیرالڈ کی بہترین شخصیت کا اعزاز حاصل کرنے والی ملالہ یوسفزئی نے اعتزاز حسن کو خراج تحسین پیش کرتے ہوئے کہا کہ ہمارے ملک میں بہادر لوگوں کی کمی نہیں، اعتزاز کی کہانی ہمت، بہادری اور جرات کی تابندہ مثال ہے۔

حوالہ جات
---------

* 

1. 1 2  "اعتزازحسن ستارہ شجاعت کے لیے نامزد"۔ newsweekpakistan.com۔ 11 جنوری 2014۔ 24 دسمبر 2018 میں اصل سے آرکائیو شدہ۔ اخذ شدہ بتاریخ 12 جنوری 2015  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
***نقوش رفتگاں*** پاکستانی دیوبندی عالم محمد تقی عثمانی کی ایک کتاب۔ اس کتاب میں ان ٨٨ شخصیات کی سوانح ، اوصاف و کمالات اور ان کے ساتھ گذرے ہوئے واقعات بیان کیے گئے ہیں ، جن کے ساتھ مفتی تقی عثمانی کا کسی بھی نوعیت کا تعلق رہا ۔ ان میں سے چند نمایاں شخصیات ظفر احمد عثمانی ، محمد شفیع دیوبندی ، عبد الماجد دریابادی ، محمد زکریا کاندھلوی ، محمد طیب قاسمی ، محترم فہیم عثمانی ، ڈاکٹر محمد عبد الحئی ، محمد ضیاء الحق ، عبد الفتاح ابو غدہ اور ابو الحسن علی حسنی ندوی ہیں۔ان شخصیات کی وفات کے بعد مفتی تقی عثمانی نے ماہنامہ البلاغ کراچی میں اپنے طبعی تاثرات بیان کیے ، جن میں ان کے اوصاف و کمالات اور ان کے ساتھ گذرے ہوئے واقعات شامل ہوتے تھے ، بعد ازاں احباب در فقاء کی فرمائش پر ان مضامین کو نقوش رفتگاں کے عنوان سے کتابی صورت میں شائع کیا گیا ۔ مفتی تقی عثمانی کے بیٹے مولوی عمران اشرف نے البلاغ کی پرانی فائلوں سے ان مضامین کو اکٹھا کر کے کتابی صورت دی ہے۔انھوں نے ہر شخصیت کے تعارف کے بعد البلاغ کی جلد اور شمارہ نمبر ذکر کرنے کا اہتمام کیا ہے ، نیز فہرست مضامین میں ان شخصیات کے اسمائے گرامی اور سنین وفات بھی بیان کیے ہیں ۔ کتاب مجلد ہے اور عمدہ کاغذ کے ٦٨٩ صفحات پر مکتبہ معارف القرآن کراچی سے ١٤٣٥ھ میں شائع ہوئی ہے ۔

مزید دیکھیے
-----------

* محمد تقی عثمانی کی تصانیف کی فہرست

حوالہ جات
---------

1. ↑  ظل ھما (جنوری۔ جون ٢٠١٩)۔ "مفتی محمد تقی عثمانی کی معروف تصانیف و تالیفات کا تعارفی جائزہ"۔ راحت القلوب۔ **٣** (١): ٢٢٠۔ 28 جنوری 2021 میں اصل سے آرکائیو شدہ۔ اخذ شدہ بتاریخ ٢٤ جنوری ٢٠٢٢  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**اعراف** نام کی ایک بڑی سورت قرآن کریم کے آٹھویں اور نویں پارے میں موجود ہے۔ اس سورت میں جنت اور جہنم کے ساتھ ساتھ، اعراف کا ذکر بھی ہے۔

اعراف کیا ہے
------------

اعراف کے متعلق یہ کہا جاتا ہے کہ وہ ایک دیوار یا فصیل ہے جس کی بلندی پر کچھ ایسے لوگ کھڑے ہوں گے جن کی نیکی اور گناہ برابر ہوں گے۔

وجہ تسمیہ
---------

اعراف پر کھڑے ہونے والے لوگ جنت اور جہنم میں جانے بہت سے افراد کو دیکھ نشانیوں کے ذریعے پہچانیں گے اور ان سے سوال کریں گے۔

اہل اعراف اور اہل دوزخ
----------------------

اعراف والے لوگ جب دوزخیوں میں سے بہت سارے لوگوں کو دیکھیں گے تو کہیں گے کہ کیا معاملہ ہے تمھارا اپنے آپ کو بڑا کہنا تمھارے کچھ کام نہ آیا اور بہت سارے ایسے لوگ جنت میں داخل ہو گئے جن کے متعلق تم کہا کرتے تھے کہ الله ان کی مغفرت نہیں کرے گا۔

ایک سبق
-------

وہ لوگ جو اپنی زہد و عبادت کے زعم میں دوسروں کو حقیر جانتے ہیں ان کے لیے ایک سبق ہے کہ معافی یا سزا کا اختیار صرف الله تعالٰی کو ہے۔

اہل اعراف کا انجام
------------------

اعراف والے لوگوں کے ساتھ الله تعالٰی کرم کا معاملہ کرے گا اور وہ جنت میں داخل ہوں گے۔

حوالہ جات
---------


1. ↑   سورہ اعراف، آیت نمبر ٤٨، پارہ نمبر ٨۔
1906ء میں ایک امریکی چارلس لانگ فری ار کے ہاتھ چند نسخے آئے جو اصلی جھلی نما قرطاس پر لکھے ہوئے تھے۔ یہ نسخے واشنگٹن میں ہیں۔ اس وجہ سے یہ **نسخہ واشنگٹن** کہلاتے ہیں۔ ان نسخوں میں سے ایک میں رسولوں کے اعمال، خطوطِ عام اور پولس رسول کے خطوط تھے لیکن اب اعمال سے رومیوں تک کا حصہ ضائع ہو گیا ہے۔ اس نسخہ کا متن نسخہ سینا، نسخہ ویٹیکن اور نسخہ اسکندریہ کے مطابق ہے۔ ایک اور نسخہ اناجیل اربعہ پر مشتمل ہے اور غالباً چوتھی صدی کا ہے۔ یہ نسخہ خاص اہمیت رکھتا ہے کہ کیونکہ ایسا معلوم ہوتا ہے کہ اس میں مختلف اناجیل اربعہ کے متن الگ الگ نسخوں سے نقل کیے گئے ہیں۔ اس نسخہ میں مُقدس مرقس کی انجیل کے آخری باب کی چودہویں آیت کے بعد تتمہ لکھا ہے جو بالکل نیا ہے۔ اس نسخہ میں ایک اور امر قابلِ غور ہے عام طور پر مرقس باب 2 آیت 26 میں سردار کاہن کا نام "ابیاتر" لکھا ہوتا ہے جو غلط ہے (دیکھیے 1-سموئیل باب 21)۔ بعض اہم نسخوں میں اس جگہ کوئی نام لکھا ہوا نہیں ملتا۔ اس نسخے میں بھی کوئی نام لکھا ہوا نہیں ہے جس سے ثابت ہوتا ہے کہ لفظ "ابیاتر" اس انجیل کے اصل متن کا حصہ نہیں تھا بلکہ قدیم زمانہ کے کسی کاتب نے اس نام کو حاشیہ میں لکھ دیا تھا جس کا مابعد کے کاتبوں نے حاشیہ سے متن میں نقل کر دیا۔

اس نسخہ میں یوحنا باب 7 آیت 53 تا باب 7 آیت 11 کی آیات موجود نہیں ہیں۔ بعض دیگر نسخوں میں یہ آیات دوسری انجیلوں میں پائی جاتی ہیں مثلاً فری ار کے ایک نسخہ میں یہ آیات لوقا باب 21 آیت 38 کے بعد لکھی ہیں۔ نسخہ واشنگٹن میں یہ آیات نہیں ہائی جاتیں۔ یہ آیات مصر کے قدیم صمیدی نسخہ میں بھی موجود نہیں ہیں جس سے ظاہر ہوتا ہے کہ یہ آیات دراصل انجیلِ یوحنا کا حصہ نہیں تھیں۔

اس نسخہ میں 209 اوراق ہیں۔ اس کی تقطیع ساڑھے بارہ اور نو انچ ہے اور اچھے قسم کے چمڑے پر لکھا ہے۔ ہر صفحہ پر صرف ایک قطار ہے۔ اور نسخہ اسکندریہ کی طرح اس کے خُروف جلی اور کلاں ہیں۔ یہ دونوں ایک دوسرے کے شانہ بشانہ ہیں کہ بغیر کسی تامل کے کہا جاسکتا کہ دونوں نسخے پانچویں صدی مسیحی کے نصف میں (یعنی از 400ء تا 450ء) میں لکھے گئے تھے۔ اس نسخے کا متن معمولی ہے یعنی نہ تو اعلیٰ درجے کا متن ہے اور نہ ایسا ہے کہ اس میں بہت غلطیاں ہوں۔ پس یہ نسخہ نہ تو بہت معتبر ہے اور نہ بہت غلط ہے۔

حوالہ جات
---------

1. 1 2 3  کتاب: صحتِ کُتب مقدسہ، مصنف: قسیس معظم آرچڈیکن علامہ برکت اللہ صاحب
شربت گلہ
**افغان لڑکی** (Afghan Girl) ایک تصویر ہے، اس تصویر کا شمار دنیا میں سب سے زیادہ پہچانی جانے والی تصاویر میں ہوتا ہے۔ یہ 6 جون، 1985ء کو نیشنل جیوگرافک میگزین کے سرورق پر شائع ہوئی تھی۔ یہ تصویر پشاور کے ناصر باغ مہاجر کیمپ میں 1984ء میں اسٹیو میک کری نے کھینچی تھی۔ سبز آنکھوں والی افغان لڑکی شربت گلہ کی تصویر عالمی جریدے کے سرورق پر شائع ہوئی جس نے اس وقت تہلکہ مچادیا ،اس لڑکی کو اس کی خوبصورت آنکھو ں کی وجہ سے مونالیزا قرار دیا گیا۔

شربت گلُہ اس بات سے اس وقت تک ناواقف تھی جب 2002ء میں یعنی اس کی تصویر کے دنیا بھر میں دھوم مچانے کے سترہ سال بعد فوٹو گرافر سٹیو میککری نے اسے ڈھونڈ نکالا۔ فوٹو گرافر نے اس دوران پاکستان اور افغانستان کے کئی چکر لگائے، تلاش کرتے کرتے بالآخر شربت گلا کے بھائی اور شوہر سے رابطہ ہوا، شربت گلہ جو اب تین بیٹیوں کی ماں بن چکی تھی اور افغانستان کے دور دراز گاؤں میں رہتی ہے انٹرویو دینے کے لیے راضی ہو گئی اور نیشنل جیو گرافک کی یہ لڑکی جو دنیا کے سو بہترین چہروں میں سے ایک تھی پہلی بار تصویر کے خالق سے ملی۔

شربت گل کو اپنی تصویر لیے جانے کا واقعہ اچھی طرح یاد تھا کیونکہ اس سے پہلے اس کی کبھی کوئی تصویر بنائی گئی تھی اور اسے یہ بھی یاد تھا کہ اس نے جو لباس پہنا تھا وہ چولھا جلاتے ہوئے جگہ جگہ سے جھلس گیا تھا، شربت گلہ کے لیے یہ شہرت کوئی خاص اہمیت کی حامل نہ تھی تاہم شربت گلہ کے مطابق اسے اس بات پر فخر تھا کہ وہ اپنی قوم اور اپنے لوگوں کے لیے ہمت اور جدوجہد کی پروقار مثال بن کر دنیا کے سامنے آئی تھی۔

مزید دیکھیے
-----------

* مونالیزا

حوالہ جات
---------

1. ↑  Wendy S. Hesford, Wendy Kozol، مدیران (2005)۔ Just Advocacy?: Women's Human Rights, Transnational Feminisms, and the Politics of Representation۔ Rutgers University Press۔ صفحہ: 1۔ ISBN 9780813535890  صيانة CS1: يستخدم وسيط المحررون (link)
2. ↑  نیشنل جیو گرافک کی 128سالہ تاریخ میں افغان لڑکی شربت
3. ↑  Ismail Khan (February 25, 2015)۔ "Pakistan issues CNIC to Nat Geo's famed 'Afghan Girl'"۔ DAWN۔ 24 دسمبر 2018 میں اصل سے آرکائیو شدہ۔ اخذ شدہ بتاریخ 07 ستمبر 2015  الوسيط `|url-status=` تم تجاهله (معاونت)
**افغانی پکوان کی تیاری میں** گندم ، مکئی ، جو اور چاول کا استعمال کیا جاتا ہے مختلف علاقوں میں مقامی پھل اور سبزیاں اور دودھ کی مصنوعات جیسے دودھ ، دہی سے پکوان تیار کئے جاتے ہیں ۔  افغانستان اپنے اعلی معیار کے انار ، انگور اور میٹھے ، رگبی فٹ بال کے سائز کے خربوزوں کے لیے جانا جاتا ہے۔  افغانستان کی قومی ڈش قابلی پلاؤ ہے

 نان (روٹی) جو افغانستان میں سب سے زیادہ استعمال ہونے والی روٹی ہے۔ جو اپنے حجم کی وجہ سے جانی جاتی ہے۔
 چاول کوفتہ مکئی کے ساتھ

### مشہور افغانی پکوان

#### افغانی پلاؤ

افغانی پلاؤ دنیا بھر میں اپنی خوش رنگی ، ، ذائقے اور خوشبو کی وجہ سے مشہور ہے۔ کبھی کبھار اسے بھورے چاول کیساتھ بنایا جاتا ہے۔اس کی سجاوٹ میں گاجر اور میوہ جات کا ستعمال کیا جاتا ہے۔زیادہ تر اسے بکرے یا گائے کا گوشت سے تیار کیا جاتا ہے۔

#### قورمہ

قورمہ عام طور پر چاول کے ساتھ پیش کیا جاتا ہے۔  یہ ہمیشہ پیاز اور ٹماٹر سے ملا کر تیار کیا جاتا ہے۔تلی ہوئی پیاز میں ،ٹماٹر شامل کیا جاتا ہے۔پھر اس میں اہم جز شامل کیا جاتا ہے ، جو گوشت یا سبزیاں ہو سکتا ہے۔ بھورا پیاز اسے اسٹو کی شکل دیتا ہے۔ افغانی قورمہ کی بہت سی اقسام تیار کی جاتیں ہیں۔

* قورمہ گوشت
* قورمہ گوشت آلو بخارا
* قورمہ لاونڈ
* قورمہ سبزی پالک اور دیگر سبزیاں.
* قورمہ شلجم

 کوفتہ کباب نان کے ساتھ
 افغانی کھانے کی میز

حوالہ جات
---------

1. 1 2  Helen Brittin (2011)۔ The Food and Culture Around the World Handbook۔ Boston: Prentice Hall۔ صفحہ: 20–21
2. ↑  "Rare Heirloom Seeds – Baker Creek Heirloom Seeds"۔ Baker Creek Heirloom Seeds۔ 04 مارچ 2016 میں اصل سے آرکائیو شدہ۔ اخذ شدہ بتاریخ 28 اکتوبر 2013
**احتراق** ؛ سائنسی مضامین میں بھڑک جانے یا جلنے کے عمل کو کہا جاتا ہے جس کے دوران حرارت اور دیگر اشکال میں توانائی کا قابلِ استعمال اخراج ہوتا ہے، اسے ایک کیمیائی تعامل (reaction) میں شمار کیا جاتا ہے اور انگریزی میں اسے combustion کہتے ہیں۔ کیمیائی تعریف کے مطابق یہ احتراق کا عمل ایک برحراری (exothermic) عمل ہے جس میں ایندھن اور کوئی تکسیدہ (oxidant) آپس میں کیمیائی عمل کر کہ جواہر اور برقات کا تبادلہ کرتے ہیں اور نئی اقسام کے سالمات میں بدل جاتے ہیں جس دوران توانائی ؛ حرارت، روشنی اور دھویئں کی سالماتی حرکات کی صورت میں باہر نکلتی ہے اسی لیے اس کو برحراری تعامل کہا جاتا ہے۔

تعامل کی نوعیت
--------------

وہ کیمیائی تعامل جس کو جلنا یا احتراق کہا جاتا ہے اصل میں ایک ایسے عامل جوہر یا سالمے کہ جو کسی دوسرے جوہر یا سالمے کی تکسید کرنے کی صلاحیت رکھتا ہو کے ذریعہ عمل پزیر ہوتا ہے اور اس عامل کو اس کی اسی خاصیت کی وجہ سے تکسیدہ کہا جاتا ہے۔ دوسرے الفاظ میں یوں بھی کہا جاسکتا ہے کہ ایک تکسیدہ اصل میں ایک ایسا عامل ہوتا ہے کہ جو کسی دوسرے جوہر یا سالمے کو برقات (electrons) منتقل کرنے کی، فراہم کرنے کی (کمی پورا کرنے کی) صلاحیت کا حامل ہو۔

CH  
4 + 2O  
2 → CO  
2 + 2H  
2O + حـرارت
CH  
2S + 6F  
2 → CF  
4 + 2HF + SF  
6 + حـرارت

مزید دیکھیے
-----------

* شعلہ
* اگر بتی

|  |  |
| --- | --- |
|  | ویکی ذخائر پر **احتراق** سے متعلق سمعی و بصری مواد ملاحظہ کریں۔ |
شیخ طاہر بندگی مجدد الف ثانی کے صاحبزادوں کے استاد تھے قطبِ پنجاب سے معروف ہیں

ولادت
-----

طاہر بندگی کی ولادت باسعادت 948ھ، بمطابق 1576ء کو اکبر کے بادشاہ کے زمانے میں لاہور میں ہوئی،آپ کی رہائش اندرون شہر محلہ شیخ اسحاق میں تھی۔ جہاں آج کل موتی بازار ہے۔

تحصیلِ علم
----------

طاہر بندگی کے والد سادہ لوح اور نیک انسان تھے آپ کی ابتدائی تعلیم و تربیت لاہور کے علمی ماحول میں ہوئی۔ جب آپ پڑھنے لکھنے کے قابل ہوئے تو آپ کے والد ماجد نے ایک قریبی مسجد میں قرآن پاک پڑھنے کے لیے بٹھایا آپ نے تھوڑی ہی عرصہ میں قرآن پاک پڑھ لیا اس کے بعد مختلف علما سے دینی علوم حاصل کیے حتٰی کہ جو ان ہونے تک آپ ایک متبحر عالم دین بن گئے۔ آپ مغلیہ دور کے شہرہ آفاق مبلغ اورقابل مدرس تھے۔

بیعت و خلافت
------------

دینی علم کے حصول کے بعد آپ تلاش حق میں نکلے پہلے ادھر ادھر گھومتے رہے لیکن کوئی کامل رہنما نہ ملا آخر ایک دن شاہ سکندر بن شاہ کمال کیتھلی کی خدمت میں حاضر ہو کر مرید ہو گئے اور ان کی صحبت سے اطمینان قلب حاصل ہوا۔ پھر کچھ عرصہ شیخ عبد الاحد سرہندی(والد ماجد حضرت مجددالفِ ثانی) کی خدمت میں گزارا حضرت شاہ سکندر بن کمال آپ کو "طاہر بندگی" کے نام سے پکارا کرتے چنانچہ آپ اسی نام سے مشہور ہوئے۔ بعد میں آپ نے حضرت مجدد الف ثانی کی مریدی اختیار کی اور ان کی راہنمائی میں سلوک و معرفت کی اعلیٰ ترین منازل طے کیں،اور حضرت مجدد نے آپ کو خلافت سے بھی نوازاتھا۔

سیرت وخصائص
-----------

قطبِ پنجاب،عالمِ ربانی،شیخِ کامل حضرت علامہ شیخ محمد طاہر بندگی لاہوری نقشبندی۔ آپ جامع عبادات و ریاضت اور علوم دینی و دنیاوی میں یکتائے زمانہ تھے۔ آپ تمام عمر کسی دولت مند کے پاس نہ گئے۔ اور نہ ہی ان کو اپنے دربار میں حاضر ہونے کا موقع دیا۔ ساری ساری رات خدام کی تلقین اور عبادت الہٰی میں گزارتے۔ آپ بڑے صاحب کشف و کرامت بزرگ تھے آپ اپنے دور میں لاہور کے علما صلحا ءاور عوام میں آپ بے حد مقبول ہوئے۔ آپ کے علم وفضل کااندازہ اس بات سے لگایاجاسکتا ہے،کہ صاحبزادگان مجددالفِ ثانی شیخ محمد معصوم اور شیخ احمد سعید کی تعلیم و تربیت آپ کے سپردہوئی۔

وفات
----

آپ بروز جمعرات 8 محرم الحرام 1040ھ بمطابق 1630ء فوت ہوئے اور اس جگہ دفن ہوئے جہاں آپ کی درس گاہ تھی۔ بوقتِ وصال آپ کی عمر 56 سال تھی۔ آپ کامزار قبرستان میانی صاحب (لاہور)میں ہے۔

حوالہ جات
---------



1. ↑  تذکرہ اولیائے پاکستان عالم فقری،جلد دوم صفحہ 272، شبیر برادرز لاہور
**امراؤ طارق** (پیدائش: 24 مارچ، 1932ء - وفات:8 دسمبر، 2011ء) پاکستان سے تعلق رکھنے والے اردو کے نامور ناول نگار اور افسانہ نگار اور نقاد تھے۔ انھیں ان کے افسانوں کے مجموعے **بدن کا طواف** پر آدم جی ادبی انعام ملا۔

سوانحی خاکہ
-----------

امراؤ طارق 24 مارچ، 1932ء میں فتح پور چوراسی، اترپردیش، برطانوی ہندوستان میں پیدا ہوئے مگر انھوں نے اپنا بچپن شاہ پور میں گزارا جہاں ان کے والد ایک زمیندار گھرانے سے تعلق رکھتے تھے۔ ان کا اصل نام سید امراؤ علی تھا۔ انگریزوں کے ہندوستان چھوڑنے پہ امراؤ طارق حیدرآباد دکن منتقل ہو گئے جو اس وقت ایک آزاد ریاست تھی۔ اسی زمانے میں مولوی عبدالحق، جو بعد میں بابائے اردو کہلائے، بھی حیدرآباد دکن میں موجود تھے۔ 1948ء میں ہندوستانی فوج کے حیدرآباد پہ حملے اور ریاست حیدرآباد کے بھارت میں ضم ہونے کے بعد امراؤ طارق حیدرآباد چھوڑ کر ڈھاکہ چلے گئے جو اس وقت مشرقی پاکستان کا دار الحکومت تھا۔ 1952ء میں امراؤ طارق ڈھاکہ سے کراچی منتقل ہو گئے جہاں ان کے وسیع خاندان کے اور لوگ بھی ہندوستان سے ہجرت کر کے پہنچے تھے۔ اردو کے تین بڑے اکابرین مولوی عبدالحق، نیاز فتح پوری اور فرمان فتح پوری بھی کراچی میں موجود تھے۔ کراچی پہنچنے پہ امراؤ طارق نے مولوی عبد الحق اور فرمان فتحپوری کی صحبت سے فیض حاصل کیا۔ امراؤ طارق نے شعبہ پولیس میں ملازمت کی اور 1992ء میں ڈی ایس پی کے عہدے سے ریٹائر ہوئے۔ پولیس سے ریٹائرمنٹ کے بعد امراؤ طارق نے کچھ عرصے وکالت بھی کی۔ امراؤ طارق بابائے اردو مولوی عبد الحق کے قائم کردہ ادارے انجمن ترقی اردو میں ڈپٹی سیکریٹری کے طور پہ کام کرتے رہے۔

ادبی زندگی
----------

گو کہ امراؤ طارق نے بچپن میں ہی لکھنا شروع کر دیا تھا مگر ان کی پہلی کہانی **برگ گل** نامی رسالے میں 1954ء میں شائع ہوئی

تصانیف
------

1. ۔ ان کے افسانوں کا پہلا مجموعہ **بدن کا طواف** کے نام سے 1979ء میں شائع ہوا۔ اس کتاب نے آدم جی ادبی ایوارڈ حاصل کیا۔

امرائو طارق کی دیگر تصانیف درج ذیل ہیں :

1. *خشکی پہ جزیرے* ، افسانوں کا مجموعہ
2. *تمام شہر نے پہنے ہوئے ہیں دستانے* ، افسانوں کا مجموعہ
3. *معتوب*، ناول
4. *دھنک کے باقی ماندہ رنگ*، عصر حاضر کے ادیبوں کے خاکے
5. *تاروں پہ لکھے نام*، عصر حاضر کے ادیبوں کے خاکے
6. *فرمان فتح پوری، حیات و خدمات*، تین جلدوں پہ مشتمل یہ کتاب فرمان فتح پوری کی ادبی کاوشوں پہ لکھے گئے مضامین کا مجموعہ ہے جسے امراؤ طارق نے تالیف کیا ہے۔

امراؤ طارق کے فن پر تحقیق
-------------------------

سندھ یونیورسٹی میں ایم فل کی ایک طالبہ نے امراؤ طارق پہ تحقیق کی اور اپنا مقالہ *امراؤ طارق، فن و شخصیت* کے عنوان سے 1997ء میں شائع کیا۔ یہ کتاب امراؤ طارق کے ادبی سفر پہ سب سے مستند دستاویز ہے

بہاؤ الدین زکریا یو نیورسٹی ملتان کے ایم۔ اے اردو کے طالب علم آصف بلوچ نے 1998 میں امراؤ طارق پر تحقیقی مقالہ لکھا۔ جس کا عنوان''امراؤ طارق شخصیت اور فن'' ہے۔

وفات
----

امراؤ طارق 8 دسمبر، 2011ء کو خون کے سرطان کے مرض میں مبتلا ہوکر کراچی میں انتقال کر گئے۔ پس ماندگان میں انھوں نے بیوی اور پانچ بچے چھوڑے ہیں۔

بیرونی روابط
------------

* روزنامہ ڈان میں امرائو طارق کا انٹرویو

حوالی جات
---------

1. 1 2  امراؤ طارق، *سوانح و تصانیف ویب*، پاکستان
**انس بن سیرین انصاری** کا شمار تابعین اور ثقہ راویان حدیث میں ہوتا ہے۔ وہ محمد بن سیرین کے بھائی اور مولیٰ انس بن مالک تھے۔ جماعت کے راوی ہیں۔

سیرت
----

اَنَس بن سيرين انصاری، اَبُو موسی یا ابو عبد اللہ یا ابو حمزہ بصری، مولیٰ انس بن مالک اور محمد بن سیرین و حفصہ بنت سیرین کے بھائی تھے۔ عثمان بن عفان کی خلافت سے دو یا ایک سال پہلے پیدا ہوئے اور زید بن ثابت کی خدمت میں حاضر ہوئے۔ کہا جاتا ہے کہ جب پیدا ہوئے تو انھیں انس بن مالک کے پاس لے جایا گیا، انھوں نے اپنے نام پر ان کا نام اور اپنی کنیت پر ان کی کنیت رکھی، سنہ 118 یا 120 ہجری میں وفات پائی۔

روایت حدیث
----------

**روى عن**: انس بن مالک، وجندب بْن سفیان بجلی، وشریح قاضی، وعبد اللہ بن عباس، وعبد اللہ بن عمر، وعبد الحمید بن منذر بن جارود، وعبد الملک بْن قتادہ بْن ملحان، عَبد المَلِک بْن المنہال، وعمیرہ بْن یثربی الضبی قاضی البصرہ، وقاسم بن محمد بن ابی بکر، ومسروق بن اجدع، ومعبد بن سیرین، وابی مجلز لاحق بن حمید، وابی زید بْن اخطب اَنْصارِیّ، وابی عُبَیدہ بْن حذیفہ بْن یمان، وابی عُبَیدہ بْن عَبد اللہ بْن مسعود.
**روى عنہ**: ابان بْن یزید العطار، وایوب سختیانی، وتمام بْن بزیع، وحبیب بْن الشہید، وحجاج بْن حجاج باہلی، وحماد بن زید، وحماد بن سلمہ، وحمید الطویل، وخالد الحذاء، وسعد بْن اوس عبدی، وشعبہ بن حجاج، وصلت بن دینار، وعبد اللہ بن عون، وعبد الملک بْن اَبی سُلَیْمان، وعِمْران القصیر، وعوف الاعرابی، ومنصور بن زاذان، ونہاس بن قہم، وہشام بن حسان، وہمام بن یحیى، ویونس بْن عُبَید، وابو خزیمہ عبدی۔
**جرح و تعدیل**: ابو حاتم الرازی ، و نسائی اور یحیی بن معین نے ثقہ کہا اور ابن سعد نے "ثقہ قلیل الحدیث" کہا اور عجلی نے «تابعی ثقہ» کہا۔ روی لہ الجماعہ۔

حوالہ جات
---------

1. 1 2  تهذيب الكمال، المزي، جـ 3، صـ 349، مؤسسة الرسالة، بيروت، الطبعة الأولى، 1980م آرکائیو شدہ 2018-10-10 بذریعہ وے بیک مشین [*مردہ ربط*]
2. ↑  تهذيب التهذيب، ابن حجر العسقلاني، جـ 1، صـ 375، مطبعة دائرة المعارف النظامية، الهند، الطبعة الأولى آرکائیو شدہ 2018-10-10 بذریعہ وے بیک مشین [*مردہ ربط*]
**کلکی** پورن ہندوؤں کے مختلف مذہبی اور پورانیک نصوص میں سے ایک ہے ، یہ ایک اپپورن ہے۔ بھگوان وشنو کے دسویں اور آخری اوتار کی پیش گوئی اسی پورن میں کی گئی ہے اور کہا جاتا ہے کہ وشنو کا اگلا اوتار (مہا اوتار) "کالکی اوتار" ہوگا۔ اس کے مطابق ، کلکی 4،320 صدی میں کلی یوگ کے آخر میں اوتار بنائے گا۔ کالکی پیدائش کے بعد سے ہی 64 کلاس کے ساتھ پیدا ہوگی ، اس سے یہ بات واضح ہے کہ ان کی پیدائش کے وقت سیارے سرفہرست ہوں گے یا مول ٹریکوونا میں ہوں گے۔ 2014 کے بعد ، یہ صرف 2374 عیسوی میں ہی ممکن ہوگا جب مشتری اور زحل اپنے نمایاں نشانات میں اکٹھے ہوں گے۔ تو یہ فرض کیا جاسکتا ہے کہ یا تو کالکی جی پیدا ہوئے ہیں یا ہونے والے ہیں۔

کہانی
-----

 ہاتھ میں تلوار والا **کلی راکشس**
اس پورن میں ، مارکینڈیا جی اور شکرا دیو کے درمیان مکالمہ کی تفصیل موجود ہے۔ کالی یوگ شروع ہو چکا ہے ، جس کی وجہ سے زمین ، دیوتاؤں کے ساتھ ، وشنو کے سامنے جاتی ہے اور انھیں اوتار کے بارے میں بتاتی ہے۔ لارڈ کلکی سنبھل گاؤں میں لارڈ وشنو کے ایک حصے کے طور پر پیدا ہوئے ہیں۔ اس سے پہلے کالکی بھگوان کی خدائی سرگرمیوں کی خوبصورت وضاحت ذہن کو بہت خوبصورت محسوس کرتی ہے۔

لارڈ کالکی شادی کے مقصد سے سنہالہ جزیرے جاتے ہیں۔ وہیں ، پانی کے کھیل کے دوران ، شہزادی پڈیاوتی کے ساتھ ایک جانکاری ہے۔ دیوی پدینی کی شادی صرف لارڈ کلکی کے ساتھ ہوگی۔ کوئی دوسرا اس کے اہل نہیں ہوگا۔ کوشش کرنے پر ، وہ ایک خاتون فارم میں تبدیل ہوجائے گی۔ آخر میں ، کالکی اور پڈینی کی شادی مکمل ہوئی اور شادی کے بعد جو بادشاہ نسواں حاصل کرچکے تھے وہ اپنی سابقہ شکل میں واپس آگئے۔ کلکی اپنے ساتھ لارڈ پڈینی کے ساتھ سمبل گاؤں واپس آگیا۔ اسے وشاکرما نے ایک مافوق الفطرت اور الہی شہر کی حیثیت سے تشکیل دیا تھا۔

ہریدوار میں ، کالکی منیوں سے ملے اور انھوں نے سوریاوش اور لارڈ رام کے کردار کو بیان کیا۔ بعد میں ششیدج کی کالکی کے ساتھ لڑائی اور اسے اپنے گھر لے جانے کی ایک تفصیل ملتی ہے ، جہاں اس نے اپنی پیاری بیٹی رام کی شادی لارڈ کالکی سے کردی ہے۔

اس کے بعد نارد جی ، وشنویاش کو نارد جی کے پاس نجات کے بارے میں آنے کا سوال ، رکمینی کے روزوں اور آخر کار دنیا میں ستیوگ کے قیام کا تناظر بیان کیا گیا ہے۔ وہ شک دیو کی کہانی گاتا ہے۔ آخر میں ، شیطانوں کے گرو ، شکراچاریہ کی بیٹی دیوانی اور شرمیشٹھ کی کہانی ہے۔ اس پورن میں ، مسٹر بھگوتی گنگا اسٹوا کی تفصیل بھی منیوں نے بیان کی ہے۔ پانچ خصوصیات پر مشتمل یہ پرانا دنیا کو خوشی بخشنے والا ہے۔ اس میں ، وشنو کی شکل میں بھگوان کالکی کی حیرت انگیز سرگرمیوں کا ایک خوبصورت اور موثر عکاسی ہے۔ وہ لوگ جو کلکی پورن کے مطالعہ اور مطالعہ کرتے ہیں ، وہ نجات حاصل کرتے ہیں۔ جئے کلکی مہاراج

خیال، سیاق
----------

بیرونی روابط
------------

* کالکی پران کا اصل متن
* **وید پران** - یہاں چار وید اور دس سے زیادہ پرانا ہندی معنی کے ساتھ دستیاب ہیں۔
انگلی جسمانی اعضاء کا ایک حصہ ہے، ایک ایسا عضو جس کی مدد سے چھوا اور محسوس کیا جا سکتاہے، یہ انسانی ہاتھ یا کسی بھی جاندار کے ہاتھ کا حصہ ہوتی ہے۔ واحد کے لیے انگلی اور جمع کے لیے انگلیاں یا انگلیوں کا صیغہ استعمال کیا جاتا ہے۔ عموماً انسان کے ایک ہاتھ میں پانچ انگلیاں ہوتی ہیں (کچھ لوگوں کے ہاتھ میں چھ یا اس سے زائد انگلیاں بھی ہوتی ہیں جبکہ کچھ لوگوں کے ہاتھ میں کچھ کم انگلیاں بھی ہوتی ہیں)
پہلی انگلی انگوٹھا کہلاتی ہے، جس کے بعد شہادت کی انگلی یا انگشت شہادت ہوتی ہے، تیسرے نمبر پر بڑی انگلی ہوتی ہے، جس کو تمام انگلیوں کی نسبت بڑا ہونے کے سبب بڑی انگلی کہا جاتا ہے، چوتھے نمبر کی انگلی عموماً انگوٹھی وغیرہ پہننے کے لیے استعمال ہوتی ہے جبکہ پانچویں انگلی سب چھوٹی ہونے کے باعث چیچی انگلی یا چھنگلیا بھی کہاتی ہے۔ پانچ انگلیوں کو پنجہ بھی کہا جاتا ہے۔

جانوروں میں بن مانس اور گوریلا لمبے ہاتھوں کی وجہ سے جانا جاتا ہے، لمبے ہاتھوں کی بدولت اس کی گرفت کافی مضبوط ہوتی ہے اور ان کی انگلیاں بھی قریباً انسانوں کی طرح ہوتی ہیں۔ تاہم انگلیوں کی اصطلاح ہر قسم کے جانوروں کے لیے استعمال نہیں کی جا سکتی، مثلاً شیر، چیتا، بھیڑیا وغیرہ، ان کے ہاتھوں میں انگلیوں کی بجائے پنجے ہوتے ہیں جو ان کو شکار اور چلنے میں مددگار و معاون ہوتے ہیں۔


| * د
* ب
* ت
انسانی جسم |
| --- |
| سر | 
* بال
* چہرہ
	+ پیشانی
	+ گال
	+ ٹھوڑی
	+ ابرو
	+ آنکھ
	+ ناک
	+ منہ
	+ ہونٹ
	+ دانت
* کان
* Jaw
* جبڑہ
* گدی
* کاسۂ سر
* صدغ

 |
| گردن | 
* حنجری ابھار
* حلق
* منکا

 |
| دھڑ | 
* پیٹ
	+ Waist
	+ حجابِ حاجَز
	+ ناف
* کمر
* پشت
* سینہ
	+ پستان
* نافچہ
	+ جنسی عضو

 |
| خارجی اعضا | 

|  |  |
| --- | --- |
| بازو | 
* کندھا
* بغل
* بازو
* کہنی
* Forearm
* کلائی
* ہاتھ
	+ انگلی
	+ ناخن
	+ انگوٹھا
	+ انگشت شہادت
	+ درمیانی انگلی
	+ چوتھی انگلی
	+ خنصر

 |
| ٹانگ | 
* سرین
* ران
* گھٹنا
* پنڈلی
* پاؤں
	+ ٹخنہ
	+ ایڑی
	+ انگشت پا
	+ ناخن
	+ تلوا

 |

 |

|  |  |
| --- | --- |
|  | ویکی ذخائر پر **انگلی** سے متعلق سمعی و بصری مواد ملاحظہ کریں۔ |
**بومبشیل**  (انگریزی: Bombshell)
2019ء کی ایک ڈراما فلم ہے جس کی ہدایت کاری جے روچ نے کی ہے اور اسے چارلس رینڈولف نے لکھا ہے۔ اس فلم میں شارلیز تھیرن، نکول کڈمین اور مارگوٹ روبی ہیں اور یہ فاکس نیوز میں ان خواتین کے اکاؤنٹس پر مبنی ہے جو سی ای او راجر آئلس کو جنسی ہراسانی طور پر بے نقاب کرنے کے لیے نکلی ہیں۔ جان لیتھگو، کیٹ میک کینن، کونی کونی بریٹون، میلکم میک ڈویل اور ایلیسن جینی معاون کرداروں میں نظر آتے ہیں۔

اس پروجیکٹ کا اعلان پہلی بار مئی 2017ء میں آئلس کی موت کے بعد کیا گیا تھا، اگلے سال روچ نے بطور ڈائریکٹر تصدیق کی تھی۔ زیادہ تر کاسٹ اس موسم گرما میں شامل ہوئے اور فلم بندی اکتوبر 2018ء میں لاس اینجلس میں شروع ہوئی۔ یہ 20 دسمبر کو لائنزگیٹ فلمز کے ذریعے وسیع ریلیز سے پہلے، 13 دسمبر 2019ء کو ریاست ہائے متحدہ میں محدود ریلیز میں داخل ہوئی۔

پلاٹ
----

2016ء کے شریک ریپبلکن مباحثے کے بعد، میگین کیلی کو ڈونلڈ ٹرمپ کی طرف سے بے شمار توہین کا سامنا کرنا پڑتا ہے، جو ناراض ہیں کیونکہ اس نے ان سے خواتین کے تئیں اپنے جارحانہ تبصروں کے بارے میں پوچھا۔ نیٹ ورک کے دباؤ میں اور موت کی دھمکیوں اور پاپرازیوں کی ناپسندیدہ توجہ حاصل کرنے کے بعد، کیلی بالآخر ڈونلڈ ٹرمپ کے ساتھ صلح کر لیتی ہے۔

دریں اثنا، گریچن کارلسن کو مقبول فاکس اینڈ فرینڈز شو کے شریک اینکر کے طور پر ہٹا دیا گیا اور اسے کم مقبول شو میں منتقل کر دیا گیا۔ آن اور آف دی جنس پرست تبصروں کی زد میں آکر، بشمول راجر آئلس کے، کارلسن نے وکلا، نینسی اسمتھ اور نیل مولن سے ملاقات کی، جو بتاتے ہیں کہ کارلسن کا معاہدہ اسے نیٹ ورک کے خلاف مقدمہ کرنے سے روکتا ہے، لیکن وہ ذاتی طور پر ایلس پر مقدمہ کر سکتی ہے۔

مزید دیکھیے
-----------

* نکول کڈمین

حوالہ جات
---------

1. ↑
**آزمائش اور کامیابی** (انگریزی: Trial and error) مسائل کی یکسوئی کا ایک بنیادی طریقہ ہے۔ اس کی خصوصیت یہ ہے کہ متواتر اور مختلف النوع کوششیں کی جاتی ہیں۔ یہ سلسلہ اس وقت تک جاری رہتا ہے جب تک کہ کامیابی میسر نہ ہو یا عامل کوشش کرنا بند نہ کر دے۔

اہمیت
-----

ناکامی ایک ایسی شے ہے جسے ہر کوئی بلا سمجھتا ہے اور اس سے دور بھاگتا ہے، یہ ایک فطری بات بھی ہے ۔ انسان ہمیشہ سے ہی کامیابی کا خواہش مند رہا ہے، اسے اسی کی طلب رہی ہے ناکامی اسے کبھی پسند نہیں آئی ویسے بھی ناکامی کو کون پسند کر سکتا ہے ۔ یہی وجہ ہے کہ وہ ہمیشہ سے کوشش کرتا ہے کہ وہ ایسی باتوں اور چیزوں سے دور رہے جو ناکامی کی وجہ بنیں ۔ اس بات کی وضاحت ایک مشہور مقولے سے کی جا سکتی ہے کہ اگر آپ نے اپنا مستقبل بدلنا ہے تو اپنی عادات بدلیں اور عادات بدلنی ہیں تو اپنی سوچ کو بہتر کریں اور اس کے لیے اردگرد کے ماحول کو بہتر بنائیں ،کیونکہ جیسا ماحول ہوتا ہے ویسی ہی انسان کی سوچ ہوتی ہے۔اچھے اور مثبت ماحول میں رہنے والوں کی سوچ بھی اچھی اور مثبت ہو گی اور اسی طرح ان کی عادات بھی۔ کہا جاتا ہے کہ جب تھامس الوا ایڈیسن نے بلب بنانا چاہا تو 999 کوششیں ناکام گئیں اور 1000 ویں دفعہ بن گیا ۔ اس سے جب پوچھا گیا کہ آپ نے 999 ناکام طریقوں کے بعد 1000ویں بار صحیح بلب بنایا اور وہ کامیاب طریقہ ایجاد کیا جس سے بلب بنایا جاسکتا ہے تو ایڈیسن نے کہا ‘ نہیں میں نے ناکام نہیں بلکہ 999 وہ طریقے ایجاد کیے ہیں جن سے بلب نہیں بنایا جاسکتا اور 1000 ویں بار وہ طریقہ ایجاد کیا جس سے بلب بنایا جاسکتا ہے اور وہ طریقہ تبھی ملا جب میں 999 وہ طریقے ڈھونڈ چکا تھا جن سے بلب نہیں بنایا جا سکتا۔

مزید دیکھیے
-----------

* مسائل کی یکسوئی

حوالہ جات
---------

1. ↑  Evolutionary Epistemology, Rationality, and the Sociology of Knowledge p94 p108
2. ↑  Concise Oxford Dictionary p1489
3. ↑  ناکامی کامیابی کی کنجی ہے
**بھاونا بالسوار** (پیدائش: 21 اکتوبر 1967ء) ایک ہندوستانی فلم، اسٹیج اور ٹیلی ویژن کی خاتون اداکارہ ہے۔  وہ خاموش کامیڈی سیریز *گٹور گو* (2010ء) کا حصہ ہیں۔

ذاتی زندگی
----------

بھاونا ہندی سنیما کی اداکارہ شوبھا کھوٹے اور ان کے شوہر مسٹر ڈی ایم بیلاسور کی بیٹی ہیں۔ اس کے دو بہن بھائی ہیں جن میں اشون بالسوار، ایک ساؤنڈ ریکارڈسٹ ہیں۔  بھاونا کی والدہ کا تعلق ایک ایسے خاندان سے ہے جس کے فلمی تعلقات مضبوط ہیں۔ بھاونا کے ماموں (شوبھا کے بھائی) معروف اداکار وجو کھوٹے ہیں اور ان کے نانا اسٹیج اور خاموش دور کے اداکار نندو کھوٹے تھے۔ اس کے علاوہ، نندو کھوٹے کے بڑے بھائی دورگا کھوٹے کے شوہر تھے جو ماضی کی مشہور اداکارہ تھیں۔ اس طرح، بھاونا درگا کھوٹے کی نواسی ہے۔ 

بھاونا نے باندرہ ، ممبئی کے آریہ ودیا مندر ہائی اسکول میں تعلیم حاصل کی اور ایک شاندار طالبہ تھیں۔ درحقیقت وہ اسٹینڈرڈ 10 میں ICSE ٹاپر تھی۔  وہ ایس این ڈی ٹی ویمن یونیورسٹی ، جوہو، ممبئی سے ڈریس ڈیزائننگ اور فیشن کوآرڈینیشن میں گریجویٹ ہے۔ 2002ء میں 13سال تک ان سے ڈیٹنگ کے بعد بھاونا نے اداکار کرن شاہ سے شادی کی۔   کرن شاہ اداکارہ اور سوشلائٹ ٹینا امبانی کے بھتیجے ہیں جو ان کی والدہ کی چھوٹی بہن ہیں۔ کرن کی یہ دوسری شادی ہے اور وہ اپنی پہلی بیوی سے دو بچوں کے باپ ہیں۔

فلموگرافی
---------

*دھوم دادکا* (انگوری)،*سکھی سنساراچی 12 سترے۔*،*Aamchya Sarkhe Aamhich* (شبھنگی)

ٹیلی ویژن
---------

اس کی ٹیلی ویژن سرگرمیون میں *پھر بھی دل ہے ہندوستانی* (2003ء) (سرسوتی/سارو)
،*دیکھ بھائی دیکھ* (سنیتا دیوان) (1993ء)
،*زبان سنبھالکے* (محترمہ وجیا) (1993ء)
،*کوئی مسئلہ نہیں* (1993ء)
،*تحقیق* (1994ء) بطور ماریہ ڈی سوزا قسط نمبر 16/17 گمشدہ لڑکی کے پیچھے
،کرم چند
،*ادھار ادھار* (کیٹی)
،*اسماں سے آگے*
،*اوہ ڈیڈی*
،*اسکانشا*
،*مرتیو*
،*اس پر*
،*جانے میرا جگر کدھر گیا جی* (1996ء–1997ء)
،*اوہ ڈیڈی* (1996ء)
،*ہم آپ کے ہے وہ* (1997ء)
،*ڈیم دما ڈیم* (1998ء)
،*ہیرا پھیری* (1999ء)
،'جگل بندی
،*ہم سب باراتی* (2004ء) بطور بھانو (چندو کی بیوی)
،*گتور گو* بطور (ببیتا کمار) (2010ء–2012ء)
،*عدالت* (وکیل) (2010ء)
،*لکھوں میں ایک* - قسط وار کردار (2012ء) 
،*گٹر گو 2* بطور (بھاونا آہوجا) (2012ء–2013ء)
،*سترنگی سسرال* بطور ہرپریت (2ء014–2016ء)
،*گٹر گو 3* بطور ببیتا کمار (2014ء)
،*بیلن ولی باہو* بطور پریملاتا اوستھی (2018ء)
،*گڑیا ہماری سبھی پہ بھری* بطور ببلی بوا (2020ء)
،*جاسوس باہو* بطور منل کوٹاڈیا (2022ء)
،*گھوٹالے 2003ء* بطور گریما تلپڑے (2023ء) شامل ہیں۔

ڈرامہ/تھیٹر
-----------

* *اندھیوگ*

حوالہ جات
---------

1. ↑  ربط : انٹرنیٹ مووی ڈیٹابیس آئی ڈی   — اخذ شدہ بتاریخ: 26 جون 2019
2. ↑  "Bhavana Balsavar to be seen as Kanchan bua in Meri Saas Bhoot Hai"
3. ↑  "Shubha Khote – Memories"۔ cineplot.com۔ اخذ شدہ بتاریخ 12 اگست 2016
4. ↑  "'Comedy is about timing, not buffoonery' : with Bhavana Balsaver"۔ Indian Television Dot Com۔ 2 August 2005۔ اخذ شدہ بتاریخ 12 اگست 2016
5. ↑  *Shobha Khote* with daughter Bhavna Balsaver during 'SAB Ke Anokhe Awards' *The Times of India*, 26 June 2012.
6. ↑  "An Interview with Bhavana Balsaver"۔ indiantelevision.com۔ 2 August 2005۔ اخذ شدہ بتاریخ 10 مارچ 2013
**رابرٹ واڈرا** (پیدائش: 18 مئی 1969ء) بھارت کے سابق وزیر اعظم راجیو گاندھی کی صاحبزادی پرینکا گاندھی کے شوہر اور بڑے تاجر ہیں۔

خاندانی پس منظر اور ابتدائی زندگی
---------------------------------

واڈرا کی پیدائش 18 مئی 1969ء کو ہوئی۔ ان کے والد کا نام راجندر واڈرا اور ماں کا نام مورین واڈرا ہے، جو اسکاٹ نژاد ہیں۔ ان کے دادا ہکم رائے واڈرا 1954ء میں پاکستان کے سیالکوٹ سے آکر پہلے بنگلور اور پھر مرادآباد میں آکر بس گئے تھے اور یہیں رابرٹ کی پیدائش ہوئی۔ والد راجندر واڈرا کا پیتل کا شروع میں چھوٹا موٹا کاروبار تھا جو بعد میں خاصا ترقی کر گیا۔ رابرٹ نے دہلی کے برطانوی سکول میں تعلیم حاصل کی اور دسویں کے بعد انھوں نے پڑھائی نہیں کی۔

پرینکا سے شادی
--------------

سنہ 1997ء میں رابرٹ کی پرینکا گاندھی سے شادی ہوئی۔

خاندانی حادثات
--------------

رابرٹ واڈرا کی بہن مشیل کی 2001ء میں ایک کار حادثے میں موت ہو گئی۔ 2003ء میں ان کے بھائی رچرڈ کی لاش گھر میں لٹکی ہوئی ملی اور باپ نے 2009ء میں خود کشی کر لی۔

تنازع
-----

### تفتیش سے استثنا

2005ء میں انھیں حکومت نے ہوائی اڈے پر ہونے والی حفاظتی جانچ پڑتال سے مستثنی اشخاص کی فہرست میں شامل کیا تو یہ سوال اٹھا کہ کس بنیاد پر انھیں یہ سہولت دی گئی ہے۔

### زمین گھوٹالہ

ریاست ہریانہ کے ایک افسر اشوک کھیمکا نے لینڈ کنسولڈیشن ڈپارٹمنٹ کا چارج چھوڑتے وقت رابرٹ اور بھارت کی ایک معروف ریئل اسٹیٹ کمپنی ڈی ایل ایف کے درمیان گڑگاؤں ضلع میں ہوئی زمین سودے کی کارروائیوں کو منسوخ کر دیا۔ اپنی رپورٹ میں کھیمکا نے کہا کہ اگر صحیح طریقے سے جانچ ہو تو ہریانہ کی کانگریس حکومت کی مدت کے دوران میں 20 ہزار کروڑ سے 350 ہزار کروڑ تک زمینوں کا گھوٹالہ نکل کر سامنے آ سکتا ہے۔

### وال سٹریٹ جرنل کا انکشاف

2014ء کے انتخابات کے دوران میں امریکا کے ایک ممتاز اخبار وال سٹریٹ جرنل میں شائع خبر کے مطابق، واڈرا نے 2007ء میں ایک لاکھ روپے سے کاروبار کی شروعات کی، لیکن 2012ء میں ان کی جائداد 300 کروڑ سے بھی زیادہ ہو گئی۔ معیشت میں چھائی مندی کے وقت میں اتنا اضافہ اضافہ حیرت انگیز ہے۔

حوالہ جات
---------

1. ↑
2. 1 2 3 4 5 6 7  "وابرٹ واڈرا: لو، لینڈ اور لوچا"۔ نوبھارت ٹائمز۔ 29 اپریل 2014ء۔ 29 اپریل 2014 میں اصل سے آرکائیو شدہ۔ اخذ شدہ بتاریخ 29 اپریل 2014ء  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
3. ↑  "واڈرا خاندان میں ایک دوسرا حادثہ" آرکائیو شدہ (Date missing) بذریعہ articles.timesofindia.indiatimes.com (Error: unknown archive URL), *ٹائمز آف انڈیا* 20 ستمبر 2003ء
4. ↑  "Behind a Real-Estate Empire, Ties to India's Gandhi Dynasty"۔ دی وال اسٹریٹ جرنل۔ 17 اپریل 2014ء۔ اخذ شدہ بتاریخ 24 اپریل 2014ء  تحقق من التاريخ في: `|access-date=, |date=` (معاونت)
*اگر یہ آپ کا مطلوبہ صفحہ نہیں تو دیکھیے،* نویہ (ضد ابہام) اور جوہری نویہ۔
**مشعہ نویدہ** یا **مرکیزہ** (radionuclide) ایک ایسا جوہر جس کا مرکزہ (nucleus) زائد توانائی رکھنے کے باعث ناپائدار کیفیت کا شکار ہوتا ہے اور اپنی یہ توانائی وہ یا تو کسی ذرے (particle) (جس کو اشعاعی ذرہ (radiation particle) کہا جاتا ہے) کو منتقل کردیتا ہے اور یا کسی جوہری برقیہ (atomic electron) کو فراھم کر سکتا ہے، ایسا عمل طبیعیات میں داخلی تبادل (internal conversion) کہلایا جاتا ہے۔ جیسا کہ ابتدا میں ذکر آیا کہ یہ جواہر جنکو ریڈیو نوکلائڈ یا ریڈیو نیوکلائڈ کہا جاتا ہے اصل میں غیر پائدار ذرات ہوتے ہیں جبکہ اگر ان ہی خصوصیات رکھنے والا کوئی جوہری ذرہ ایک قابل پیمائش عرصۂ حیات (lifetime) رکھتا ہو تو اس کو نویدہ شمار کیا جاتا ہے۔

جوہری پس منظر
-------------

تمام جواہر کی ساخت ایک نظام شمسی کی مانند ہوتی ہے جہاں سورج جیسے مرکز کی طرح ہر جوہر میں ایک نویہ (nucleus) ہوتا ہے جس کے گرد سیاروں کی مانند برقیات گردش کرتے رہتے ہیں جن پر منفی بار پایا جاتا ہے جبکہ جوہر کے نویہ میں مثبت بار والے اولیان (protons) اور بے بار (بیبار) تعدیلان (nurtons) پائے جاتے ہیں جو (مثبت بار کے باعث) ایک دوسرے کو دھکیل کر بکھر جانے والے اولیان کو نویہ میں یکجاء (باندھ) کر رکھنے کا کام انجام دیتے ہیں۔ ایک تعدیلی جوہر میں مثبت اولیان کی تعداد منفی برقیان کے برابر ہوتی ہے اور اولیان کی اس تعداد کو جوہری عدد کہتے ہیں جبکہ مثبت اولیان اور بیبار تعدیلان کی تعداد کو کمیتی عدد کہا جاتا ہے اور اسی کمیتی عدد پر کسی بھی جوہر کے طبیعیی رویے کی خصوصیات انحصار کرتی ہیں جبکہ جوہری عدد سے اس جوہر کی کیمیائی شناخت ہوتی ہے اور اس کو ایک الگ عنصر کا درجہ ملتا ہے؛ عناصر کے کمیتی عدد میں شامل کیے جانے والے تعدیلان کی تعداد کسی ایک ہی عنصر میں مختلف بھی پائی جاسکتی ہے جس کے باعث دو (یا دو سے زیادہ) کمیتی اعداد رکھنے والے عناصر بھی ملتے ہیں جن کو ایک دوسرے کا ہمجاء کہا جاتا ہے۔

ثبات و بیثبات
-------------

مزید دیکھیے
-----------

* نصف حیات